**LIKOVNA KULTURA (30.3.-8.4.2020.)**

Pozdrav dragi učenici!

Ušli smo u treći tjedan nastave za daljinu. Nadam se da ste marljivi, da učite, ali i da se zabavljate. Bliži nam se Uskrs, stoga sam vam za ovaj tjedan pripremila aktivnosti koje se odnose na Uskrs. Sretno!

Pozdravlja vas vaša učiteljica Martina

**ZADATAK 1 (30.3.-3.4.2020.)**

U **PowerPoint prezentaciji** pod naslovom **„Kontrasti boja (toplo-hladni i komplementarni)“** nalaze se upute i zadaci koje morate riješiti do 8.4.

Pogledaj na sljedeću stranicu! Isprintaj pisanicu ili na A4 papiru sam nacrtaj veliku uskršnju pisanicu koju ćeš obojiti i ukrasiti toplim bojama. Potom ponovno isprintaj ili na A4 papiru nacrtaj veliku uskršnju pisanicu koje ćeš obojiti i ukrasiti hladnim bojama. Za izradu uskršnje pisanice možeš koristiti bojice, flomastere, pastele, tempere ili vodene boje.

**ZADATAK 2 (6.-8.4.2020.)**

Ispod crteža uskršnje pisanice naći ćeš crtež pilića. Isprintaj ga! Ukoliko nemaš printer, zamoli nekoga od svoje obitelji da ti nacrta pilića na papir ili karton.

1. Kljun i noge pilića oboji žutom bojom (flomasterom/bojicom/pastelom).
2. Nabavi kukuruz, kokice (mogu biti i ispečene), sjemenke buče, ljuske od jajeta, kamenčići ili nešto slično.
3. Tijelo pilića ukrasi tako da lijepiš neki od materijala koji si nabavio (npr. kukuruz).
4. Kako ti se sviđa pilić kojeg si izradio?

**ZADATAK 3 (6.-8.4.2020.)**

Zajedno sa svojim ukućanima oboji i ukrasi uskršnje jaje! Možeš obojiti jaje „domaćim“ ili kupljenim bojama. Ili ga ukrasiti temperama ili flomasterima u boji. Daj mašti na volju i zabavi se!



